तेजस्वी यादव

बिहारमध्ये निवडणुकांचं बिगूल वाजलं आहे. नितीश कुमार, लालूप्रसाद यादव या मोठ्या नेत्यांची दुसरी फळीही आता रिंगणात आहे. लालूप्रसाद यांचे चिरंजीव आणि बिहारचे माजी उपमुख्यमंत्री असलेले तेजस्वी यादव यांच्या राजकीय कारकीर्दीसाठी ही निवडणूक महत्त्वाची आहे.

बिहारच्या राजकारणात उपमुख्यमंत्रिपदापर्यंत आगेकूच करणाऱ्या तेजस्वी यांनी क्रिकेटच्या मैदानावर विशेषत: आयपीएल स्पर्धेत मुशाफिरी केली आहे असं सांगितलं तर! विश्वास बसत नाहीये? पण हे अगदी खरं आहे. तेजस्वी यादव 2009 ते 2012 या कालावधीत दिल्ली डेअरडेव्हिल्स या आयपीएल संघाचा भाग होते. 

2012 मध्ये आयपीएलमधील एकेक वाद उफाळून समोर येत होते. संसदेत यावर बोलताना लालू प्रसाद यादव म्हणाले होते की, माझा मुलगी तेजस्वी आयपीएल स्पर्धेत दिल्ली संघाचा भाग आहे. पण त्याला संघात निवड झालेल्या खेळाडूंना पाणी देण्यासाठीच ठेवलं आहे. खेळायची संधीच देत नाहीत. 

लालूंचे हे उद्गार एका राजकारण्याचे नसून, एका त्रस्त बापाचे होते. 

तेजस्वी यांचा आयपीएल प्रवास

बॅटिंग करू शकणारा बॉलर अशी तेजस्वी यांची डोमेस्टिक क्रिकेटमधली ओळख होती. प्रत्येक आयपीएल संघ नव्या... आणखी 4000 वर्णांसाठी लेख सुरू ठेवा:
तरुण खेळाडूंना ताफ्यात सामील करतो, जेणेकरून त्यांना शिकण्याची संधी मिळावी. याच विचारातून तेजस्वी यांना दिल्लीने संघात समाविष्ट केलं.   

2009 मध्ये वीरेंद्र सेहवाग दिल्ली डेअरडेव्हिल्सचा कर्णधार होता. त्यावेळी दिल्ली संघात पॉल कॉलिंगवूड, एबी डीव्हिलियर्स, तिलकरत्ने दिलशान, गौतम गंभीर, ग्लेन मॅकग्रा, आशिष नेहरा, डॅनियल व्हेटोरी, डेव्हिड वॉर्नर अशा एकापेक्षा एक खेळाडूंचा समावेश होता. 

2009 मध्ये दिल्लीने प्लेऑफ्समध्ये प्रवेश केला होता. पहिल्या सेमी फायनलमध्ये डेक्कन चार्जर्सने दिल्लीला ६ विकेट्सनी नमवलं होतं. 

2010 मध्ये दिल्लीचं नेतृत्व गौतम गंभीरच्या हाती आलं. मात्र तरीही तेजस्वीला एकाही मॅचमध्ये खेळण्याची संधी मिळाली नाही. दिल्लीला त्या हंगामात प्लेऑफ्ससाठी पात्र होता आलं नाही. 14 मॅचेसमध्ये त्यांनी 7 मॅचेस जिंकल्या तर 7 हरल्या. दिल्लीला पाचव्या क्रमांकावर समाधान मानावं लागलं.  

2011 मध्ये पुन्ही वीरेंद्र सेहवागकडे दिल्लीचं नेतृत्व सोपवण्यात आलं. मात्र तरीही तेजस्वीला एकाही मॅचमध्ये खेळवण्यात आलं नाही. त्या हंगामात दिल्लीने जेमी होप्स, वरुण आरोन, अजित आगरकर, आरोन फिंच, कॉलिन इन्ग्राम, इरफान पठाण, रोलँफ व्हँन डर मर्व्ह यांना संघात समाविष्ट केलं होतं. त्या हंगामात दिल्लीची कामगिरी सर्वसाधारण झाली. 14 पैकी त्यांना फक्त 4 मॅचेस जिंकता आल्या तर 9 मध्ये पराभवाला सामोरं जावं लागलं. 

तेजस्वी यादव

2012 मध्येही वीरेंद्र सेहवागच दिल्लीचा कर्णधार होता. त्या हंगामात दिल्लीने डग ब्रेसवेल, महेला जयवर्धने, ग्लेन मॅक्सवेल, मॉर्ने मॉर्केल, केव्हिन पीटरसन, आंद्रे रसेल, रॉस टेलर अशा मोठ्या खेळाडूंना ताफ्यात समाविष्ट केलं. तेजस्वीच्या नशिबी सलग चौथ्या हंगामातही एकही मॅच खेळण्याचं भाग्य नव्हतं. दिल्लीने दमदार प्रदर्शन करत प्राथमिक फेरीत 16 पैकी 11 मॅचेस जिंकल्या आणि प्लेऑफसाठी पात्र होण्याचा मान मिळवला. पहिल्या क्वालिफायर मॅचमध्ये कोलकाताने दिल्लीला 18 रन्सनी नमवलं. दुसऱ्या क्वालिफाइंग मॅचमध्ये चेन्नईने दिल्लीला 86 रन्सने नमवलं. 

2013 मध्ये महेला जयवर्धनकडे दिल्लीचं कर्णधारपद देण्यात आलं. गुलाम बोदी, जोहन बोथा, जीवन मेंडिस, बेन रोहरर या खेळाडूंना घेण्यात आलं. सेहवागही संघात होता. परंतु तेजस्वीला संघात स्थान मिळालं नाही. दिल्लीला गुणतालिकेत तळाचं स्थान मिळालं. दिल्लीने 16पैकी फक्त 3 मॅचेस जिंकल्या. 

स्थानिक क्रिकेटमध्ये...